पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार ने जिला का ऑक्सीजन कोटा 17 से बढ़ाकर 23 मीट्रिक टन करने का निर्णय लिया है। डीसी कैप्टन मनोज कुमार ने सरकार के इस फैसले के बारे में बताया कि फिलहाल 17 मीट्रिक टन ऑक्सीजन जिला को उपलब्ध हो रही है और सभी 13 कोविड अस्पतालों को उनकी एसेसमेंट के अनुसार ऑक्सीजन का आवंटन नियमित रूप से किया जा रहा है।
जैसे ही सरकार के पास ऑक्सीजन की उपलब्धता में वृद्धि होगी तो जिला को 23 मीट्रिक टन ऑक्सीजन उपलब्ध हो जाएगी। डीसी ने शनिवार काे पीजीआईएमएस स्थित ऑक्सीजन टैंक का भी निरीक्षण किया। इस बारे संस्थान के चिकित्सकों से सप्लाई व्यवस्था व प्रबंधों बारे फीडबैक भी प्राप्त की।
पीजीआईएमएस में 10-10 किलोलीटर के तीन अलग-अलग टैंक है। इन टैंकों के माध्यम से पाइप के माध्यम से वार्ड में उपचाराधीन मरीजों को ऑक्सीजन पहुंचाने का कार्य किया जाता है। निरीक्षण के दौरान मौजूद हेल्थ यूनिवर्सिटी के कुलपति डॉ. ओपी कालरा और एमएस डॉ. पुष्पा दहिया ने डीसी को ऑक्सीजन टैंकों की स्थिति के बारे में जानकारी दी।
पीजीआई का सात एमटी कोटा है। डीसी ने कहा कि विशेषज्ञों की टीम की ओर से असेसमेंट करने के बाद ही उनकी आवश्यकता अनुसार ऑक्सीजन का कोटा तय किया गया है। रोजाना उन्हें यह आक्सीजन उपलब्ध करवाई जा रही है।
ऑक्सीजन को लेकर अफवाहें न फैलाएं, डीसी ने पीजीआई ऑक्सीजन टैंक व प्रबंधों का किया निरीक्षण
डीसी ने लॉकडाउन का लिया जायजा
कैप्टन मनेाज कुमार ने वीकेंड लॉकडाउन की स्थिति का जायजा भी लिया। डीसी पीजीआई के बाद महर्षि दयानंद विश्वविद्यालय, दिल्ली बाईपास, जाट भवन, शीला बाईपास, सुखपुरा चौक व गोहाना अड्डा आदि क्षेत्रों में पहुंचे और वीकेंड लॉकडाउन का निरीक्षण किया। कैप्टन मनोज कुमार ने कहा कि वीकेंड लॉकडाउन के आदेशों के प्रवर्तन के लिए एडीसी को ओवरऑल इंचार्ज बनाया गया है।
उन्होंने साथ ही अगर कोई व्यक्ति वीकेंड लॉकडाउन के आदेशों की उल्लंघना करता है तो उसके खिलाफ आपदा प्रबंधन अधिनियम 2005 की धारा 51 से 60 तक दिए गए प्रावधानों के तहत तत्काल दंडात्मक कार्रवाई अमल में लाई जाएगी।
इसके अलावा उसके खिलाफ भारतीय दंड संहिता की धारा 188 के तहत भी कार्रवाई की जाएगी। जनहित में वीकेंड लॉकडाउन लगाने का निर्णय लिया गया है, इसलिए सभी नागरिकों को वीकेंड लॉकडाउन के नियमों का पालन करना चाहिए। निरीक्षण के दौरान एसडीएम राकेश कुमार सैनी भी मौजूद रहे।
एसडीएम के साथ सहायक स्टाफ तैनात, अब ऑक्सीजन की मांग व सप्लाई की देंगे रिपोर्ट
जिला मजिस्ट्रेट कैप्टन मनोज कुमार ने कोरोना महामारी के मद्देनजर विभिन्न अस्पतालों पर उच्च अधिकारियों के साथ सहायक स्टाफ की तैनाती की है। जिला मजिस्ट्रेट ने अपने आदेशों में कहा है कि जिला में पिछले कुछ दिनों से कोविड-19 के मामले लगातार बढ़ रहे हैं जो कि मानव जीवन के लिए खतरा है।
बढ़ते मामलों और महामारी के प्रबंधन के लिए उपरोक्त अधिकारियों व सहायक स्टाफ की नियुक्ति की गई है। आदेशों में कहा गया है कि उपरोक्त अधिकारी रोजाना ऑक्सीजन की मांग व सप्लाई की रिपोर्ट देना सुनिश्चित करेंगे।
सामान्य अस्पताल, रोहतक, कायनोस अस्पताल, एडवांटा सुपर स्पेशलिटी हॉस्पिटल, होली हर्ट सुपर स्पेशलिटी हॉस्पिटल, मान हॉस्पिटल, मानसरोवर हॉस्पिटल तथा पोजिट्रोन हॉस्पिटल के लिए एसडीएम, रोहतक राकेश को नियुक्त किया गया है।
सिविल अस्पताल रोहतक में डीटीपी कार्यालय से जेई प्रवीन, कायनोस अस्पताल में सब डिवीजन रोहतक वाटर सर्विसेज, मदीना के एसडीओ दिनेश, एडवांटा सुपर स्पेशलिटी हॉस्पिटल में एसडीओ, कलानौर वीरेंद्र, होली हार्ट सुपर स्पेशलिटी हॉस्पिटल में यूएचवीबीएन के एसडीओ जितेंद्र, मान हॉस्पिटल में एसडीओ दुल्हेड़ा सहायक स्टाफ के रूप में नियुक्त किया है।
मेजर गायत्री के जिम्मे इन अस्पतालों की मॉनिटरिंग
जिला मजिस्ट्रेट ने ऑक्सीजन हॉस्पिटल, नोबल हर्ट सुपर स्पेशलिटी हॉस्पिटल, लाइफ केयर हॉस्पिटल, सनफ्लैग ग्लोबल हॉस्पिटल, ऑस्कर सुपर स्पेशलिटी ट्रॉमा सेंटर, प्रगति हॉस्पिटल, न्यूरो सेंटर सुपर स्पेशलिटी हॉस्पिटल के लिए एसडीएम महम मेजर गायत्री अहलावत को नियुक्त किया है। उनके साथ ऑक्सीजन हॉस्पिटल के लिए पीडब्ल्यूडी बी एंड आर के जेई मुकेश, नोबल हार्ट सुपर स्पेशलिटी हॉस्पिटल के लिए दिनेशनियुक्त किया है।
श्वेता सुहाग को इन अस्पताल का जिम्मा
सांपला की एसडीएम श्वेता सुहाग को सांघी हॉस्पिटल, जॉयफूल, आरसीसी हॉस्पिटल, हुड्डा हॉस्पिटल, सनफ्लैग प्लस हॉस्पिटल व एमके हॉस्पिटल के लिए नियुक्त किया गया है। सांघी हॉस्पिटल के लिए मार्केट बोर्ड के जेई अरूण कुमार, जॉयफुल के लिए जेई विजेंद्र नांदल, आरसीसी हॉस्पिटल के लिए जेई राजेश कुमार को नियुक्त किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva bho_Deva awa_Deva hin_Deva zho_Hant eng_Latn